นิกเกอิปิดเช้าบวก 21.12 จุด รับจ้างงานภาคเอกชนสหรัฐแข็งแกร่ง
นิกเกอิปิดเช้าบวก 21.12 จุด รับจ้างงานภาคเอกชนสหรัฐแข็งแกร่ง
1 ก.ย. 2559

ดัชนีนิกเกอิตลาดหุ้นโตเกียวปิดภาคเช้าปรับตัวขึ้นในวันนี้ โดยดัชนีนิกเกอิปิดภาคเช้าปรับตัวขึ้น 21.12 จุด หรือ 0.13% แตะที่ 16,908.52 จุด หลังจากออโตเมติก ดาต้า โพรเซสซิ่ง อิงค์ (ADP) เปิดเผยว่า ภาคเอกชนในสหรัฐมีการจ้างงานเพิ่มขึ้นอย่างแข็งแกร่งในเดือนส.ค. ซึ่งส่งผลให้เกิดการคาดการณ์ว่าธนาคารกลางสหรัฐ (เฟด) จะปรับขึ้นอัตราดอกเบี้ยในระยะใกล้นี้ อย่างไรก็ตาม นักลงทุนชะลอการซื้อขายก่อนที่กระทรวงแรงงานสหรัฐจะเปิดเผยตัวเลขจ้างงานนอกภาคการเกษตรเดือนส.ค.ในวันพรุ่งนี้ 